Halálra gázolt a vonat egy 14 éves fiút
Egy vasúti átjáróban gázolta halálra a vonat a 14 éves fiút. Egyelőre nem tudni, hogy működött-e a vasúti átjáró jelzőberendezése.
A tinédzser két rokonával kerékpáron érkezett a Cuxhaven közelében található vasúti átjáróhoz kedden este. Utóbbiak baj nélkül átkeltek, a 14 éves fiút ugyanakkor társai szeme láttára ütötte el az érkező vonat, a helyszínen belehalt sérüléseibe.

A vasúti átjáróban meghalt fiatal Szerbiából érkezett Németországba, családjával egy közeli menekülttáborban élt. A fiú rokonai és a szerelvény vezetője is sokkot kaptak, szakemberek foglalkoznak velük, hogy feldolgozhassák a traumát.

A baleset körülményeit a rendőrség még vizsgálja. Egyelőre az sem tisztázott, a tragédia idején a sorompót leengedték, és a tilos jelzés ellenére hajtottak-e a kerékpárosok a sínekre – írja a Délmagyar.hu.

Fotó: Bild
meghalt vonat baleset